Skupni ukrep Sveta 2003/473/SZVP

z dne 25. junija 2003

o prispevku Evropske unije k postopku reševanja konfliktov v Gruziji/Južni Osetiji

SVET EVROPSKE UNIJE JE –

ob upoštevanju Pogodbe o Evropski uniji in zlasti člena 14 te pogodbe,

ob upoštevanju naslednjega:

(1) 26. februarja 2001 je Svet razglasil pripravljenost prevzeti dejavnejšo politično vlogo v Južnem Kavkazu in poiskati še več načinov podpore prizadevanjem za preprečevanje in reševanje konfliktov v regiji, še zlasti z utrjevanjem sodelovanja z Organizacijo za varnost in sodelovanje v Evropi (OVSE).

(2) 29. oktobra 2001, je Svet sprejel Skupni ukrep 2001/759/SZVP [1], o prispevku Evropske unije k reševanju konfliktov v Južni Osetiji.

(3) Prispevek EU k misiji OVSE v Gruziji v okviru Skupnih ukrepov je bil učinkovit, saj je zagotovil delovanje stalnih sekretariatov za Gruzijo in Južno Osetijo pod okriljem OVSE in olajšal srečanja Skupne nadzorne komisije (JCC) in Skupine strokovnjakov, ki sta temeljna instrumenta v procesu reševanja konfliktov.

(4) EU meni, da je njena pomoč utrdila učinkovitost vloge EU in OVSE pri reševanju konflikta.

(5) OVSE in sopredsedujoči Skupne nadzorne komisije (JCC) so pozvali k nadaljnji podpori iz EU in EU se strinja, da bo še naprej finančno podpirala proces reševanja konfliktov.

(6) Komisija je prevzela nalogo izvajana skupnih ukrepov.

(7) Komisija bo zagotovila ustrezno razvidnost prispevka EU pri projektu,

SPREJEL NASLEDNJI SKUPNI UKREP:

Člen 1

1. Evropska Unija prispeva k utrjevanju procesa reševanja konfliktov v Južni Osetiji.

2. V ta namen Evropska unija zagotovi prispevek k OVSE za financiranje sestankov Skupne nadzorne komisije (JCC) in skupine strokovnjakov, organizacijo konferenc pod pokroviteljstvom Skupne nadzorne komisije (JCC) in objavljanje poročila Skupne nadzorne komisije (JCC).

Člen 2

1. Finančna pomoč, zagotovljena v okviru tega skupnega ukrepa, se izplača na podlagi vsaj dveh sestankov Skupne nadzorne komisije (JCC) in dveh sestankov Skupine strokovnjakov v 12 mesecih od datuma začetka finančnega dogovora, sklenjenega med Komisijo in misijo OVSE v Gruziji. Obe strani, tako gruzinska kot južno osetijska, si vidno prizadevata, da bi dosegli viden političen napredek v smeri trajnega in miroljubnega razreševanja njunih nasprotij.

2. Svet zaupa Komisiji izvajanje Skupnih ukrepov z namenom doseči cilj iz člena 1(2). Komisija v ta namen z misijo OVSE v Gruziji sklene finančni sporazum o uporabi prispevkov Evropske unije v obliki nepovratne pomoči.

3. Misija OVSE v Gruziji prevzema odgovornost za povrnitev stroškov misije, nastalih pri organiziranju konferenc pod pokroviteljstvom Skupne nadzorne komisije (JCC), in pri objavi poročila Skupne nadzorne komisije (JCC). Finančni sporazum bo določal, da mora misija OVSE v Gruziji zagotoviti vidnost prispevka EU k projektu.

4. Komisija je preko svoje delegacije v Tbilisiju v tesni povezavi z misijo OVSE v Gruziji, da zaradi zagotavljanja uspešnost ukrepov in pravilne uporabe nepovratne pomoči v namene, ki jih določa člen 1(2), nadzoruje in ocenjuje napredek.

5. Komisija pisno poroča Svetu o izvajanju teh skupnih ukrepov na podlagi pooblastila predsedstva in ob pomoči generalnega sekretarja Sveta, visokega predstavnika SZVP. Te informacjie bodo temeljile predvsem na rednih poročilih, ki jih pripravlja misija OVSE v Gruziji skladno s sporazumom s Komisijo, kakor je določeno v členu 2(2) zgoraj.

Člen 3

1. Referenčna finančna vsota za namene iz člena 1(2) znaša 160000 EUR.

2. Upravljanje z izdatki, ki se financirajo z vsoto iz odstavka 1, urejajo postopki in pravila Evropske Skupnosti, ki se uporabljajo za splošni proračun Evropskih Skupnosti, razen tega, da predhodno financiranje ne ostane v lasti Evropske Skupnosti.

Člen 4

1. Ta skupni ukrep začne veljati 1. julija 2003.

Preneha veljati 30. junija 2004.

2. Ta skupni ukrep se pregleda deset mesecev po začetku veljavnosti.

Člen 5

Ta skupni ukrep se objavi v Uradnem listu Evropskih skupnosti.

V Bruslju, 25. junija 2003

Za Svet

Predsednik

G. Papandreou

[1] UL L 286, 30.10.2001, str. 4.

--------------------------------------------------